b'\n_START_ARTICLE_\nNeil Postman\n_START_SECTION_\nBiografija\n_START_PARAGRAPH_\nNeilas Postmanas gim\xc4\x97 Niujorke, mieste, kuriame ir praleido did\xc5\xbei\xc4\x85j\xc4\x85 dal\xc4\xaf savo gyvenimo. 1953 metais jis pabaig\xc4\x97 studijas laisv\xc5\xb3j\xc5\xb3 men\xc5\xb3 koled\xc5\xbee Fredonijoje (State University of New York at Fredonia), koled\xc5\xbee \xc5\xbeaid\xc4\x97 krep\xc5\xa1in\xc4\xaf. 1955 metais \xc4\xafgijo magistro laipsn\xc4\xaf mokytoj\xc5\xb3 koled\xc5\xbee Kolumbijos universitete (Teachers College, Columbia University), 1958 metais Neilas Postmanas apsigyn\xc4\x97 moksl\xc5\xb3 daktaro laipsn\xc4\xaf. 1959 metais prad\xc4\x97jo d\xc4\x97stytojo darb\xc4\x85 Niujorko universitete (New York University)._NEWLINE_1971 metais Niujorko Steinharto pedagogikos mokykloje (Steinhardt School of Education) jis suk\xc5\xabr\xc4\x97 medij\xc5\xb3 ekologijos program\xc4\x85. 1993 metais Neilas tapo pedagogikos mokyklos profesoriumi ir kult\xc5\xabros ir komunikacij\xc5\xb3 departamento pirmininku, kuriuo i\xc5\xa1buvo iki 2002 met\xc5\xb3._NEWLINE_2003\xc2\xa0m. spalio 5 dien\xc4\x85 Flu\xc5\xa1inge jis mir\xc4\x97 nuo plau\xc4\x8di\xc5\xb3 v\xc4\x97\xc5\xbeio.\n_START_SECTION_\nDarbai\n_START_PARAGRAPH_\nNeilas Postmanas para\xc5\xa1\xc4\x97 18 knyg\xc5\xb3 ir daugiau nei 200 straipsni\xc5\xb3 \xc5\xbeurnalams ir laikra\xc5\xa1\xc4\x8diams, tokiems kaip: \xe2\x80\x9cThe New York Times Magazine\xe2\x80\x9d, \xe2\x80\x9cThe Atlantic Monthly\xe2\x80\x9d, \xe2\x80\x9cHarper\xe2\x80\x99s Magazine\xe2\x80\x9d, \xe2\x80\x9cTime\xe2\x80\x9d, \xe2\x80\x9cThe Saturday Review\xe2\x80\x9d, \xe2\x80\x9cThe Harvard Education Review\xe2\x80\x9d, \xe2\x80\x9cThe Washington Post\xe2\x80\x9d, \xe2\x80\x9cLos Angeles Times\xe2\x80\x9d, \xe2\x80\x9cStern\xe2\x80\x9d, ir \xe2\x80\x9cLe Monde\xe2\x80\x9d. Nuo 1976\xc2\xa0m. iki 1986\xc2\xa0m. jis buvo kart\xc4\x85 \xc4\xaf ketvirt\xc4\xaf leid\xc5\xbeiamo \xc5\xbeurnalo \xe2\x80\x9cETC: A Review of General Semantics\xe2\x80\x9d redaktorius. Neilas Postmanas taip pat priklaus\xc4\x97 \xe2\x80\x9cThe Nation\xe2\x80\x9d redaktori\xc5\xb3 grupei. Nepaisant jo susir\xc5\xabpinimo d\xc4\x97l televizijos, kompiuteri\xc5\xb3 ir technologij\xc5\xb3 daromos \xc4\xaftakos \xc5\xbemon\xc4\x97ms, Postmanas naudojo ne tik knygas, bet ir televizijos medij\xc4\x85 tam, kad paskelbt\xc5\xb3 savo id\xc4\x97jas. Jis da\xc5\xbenai dalyvaudavo televiziniuose interviu ir 1976 metais d\xc4\x97st\xc4\x97 paskait\xc4\x85 laidoje \xe2\x80\x9cSunrise Semester\xe2\x80\x9d pavadinimu: \xe2\x80\x9cKomunikacija: nematoma aplinka\xe2\x80\x9d ("Communication: the Invisible Environment\xe2\x80\x9d).\n_START_SECTION_\nNusilinksminkime iki mirties\n_START_PARAGRAPH_\nPostmano \xc5\xbeinomiausia knyga: \xe2\x80\x9eNusilinksminkime iki mirties\xe2\x80\x9c (Amusing Ourselves to Death) (1985), istorinis pasakojimas kuris \xc4\xafsp\xc4\x97ja apie masini\xc5\xb3 komunikacij\xc5\xb3 ne\xc4\xafgalum\xc4\x85 skleisti rimtas id\xc4\x97jas ir \xc5\xbeinias. Anot Postmano, nuo tada, kai televizija pakeit\xc4\x97 ra\xc5\xa1t\xc4\x85, \xc4\xafvair\xc5\xabs politiniai pokalbiai ir rimtos problemos yra nu\xc5\xbeeminamos ir paver\xc4\x8diamos \xc4\xaf pavir\xc5\xa1utini\xc5\xa1kus vaizdus. Tai, kas tur\xc4\x97t\xc5\xb3 b\xc5\xabti paremta rimtomis id\xc4\x97jomis bei mintimis, paver\xc4\x8diama \xc4\xaf pramog\xc4\x85. Taip pat Postmanas ai\xc5\xa1kino, kad televizija n\xc4\x97ra efektyvus b\xc5\xabdas \xc5\xa1viesti \xc5\xbemones, nes ji pateikia tik supaprastint\xc4\x85 informacij\xc4\x85 ir nereikalauja jokio papildomo d\xc4\x97mesio ar bendravimo, kas yra, anot jo, pagrindinis dalykas maksimizuoti mokymosi efektyvum\xc4\x85. Postmanas \xc5\xbemogaus ir informacijos santykius nusako pagal savo sukurt\xc4\x85 \xe2\x80\x9cinformation\xe2\x80\x93action ratio\xe2\x80\x9d._NEWLINE_Neilas Postmanas r\xc4\x97m\xc4\x97si Mar\xc5\xa1alo Makluhano id\xc4\x97jomis kalb\xc4\x97damas apie tai, jog \xc4\xafvairios medijos yra tinkamos skirtingiems \xc5\xbeini\xc5\xb3 tipams ir nusak\xc4\x97 kaip skirtingos kult\xc5\xabros vertina ir perduoda \xc5\xbeodin\xc4\x99, literat\xc5\xabrin\xc4\x99 ir televizin\xc4\x99 informacij\xc4\x85 skirtingais b\xc5\xabdais. Jis nurod\xc4\x97, kad devynioliktame am\xc5\xbeiuje Jungtin\xc4\x97s Amerikos Valstijos buvo pasiekusios racionali\xc5\xb3 argument\xc5\xb3 vir\xc5\xa1\xc5\xabn\xc4\x99, jis tai \xc4\xafvardin\xc4\x85 kaip: \xe2\x80\x9cPrasm\xc4\x97s am\xc5\xbei\xc5\xb3\xe2\x80\x9d (Age of Reason), kuriame dominavo spausdinto ra\xc5\xa1to medija. Tais laikais komplikuoti argumentai b\xc5\xabdavo perduodami nesupaprastinti._NEWLINE_Knyga \xe2\x80\x9cAmusing Ourselves to Death\xe2\x80\x9c \xc4\xafkv\xc4\x97p\xc4\x97 1992 met\xc5\xb3 Rod\xc5\xbeer\xc4\x85 Vaters\xc4\x85 \xe2\x80\x9cRoger Waters\xe2\x80\x9d sukurti muzikos album\xc4\x85 \xe2\x80\x9cAmused to Death\xe2\x80\x9d.\n_START_SECTION_\nInformuokim\xc4\x97s iki mirties\n_START_PARAGRAPH_\n1990\xc2\xa0m. spalio 11 d. Postmanas pasak\xc4\x97 visiems gerai \xc5\xbeinom\xc4\x85 kalb\xc4\x85 \xe2\x80\x98Gesellschaft f\xc3\xbcr Informatik\xe2\x80\x9d (Vokie\xc4\x8di\xc5\xb3 kompiuterini\xc5\xb3 mokslo bendruomen\xc4\x97) \xc5\xa0tutgarte. Jis tikino, kad \xc5\xa1iuolaikin\xc4\x97 visuomen\xc4\x97 per daug remiasi informacija tam, kad i\xc5\xa1spr\xc4\x99st\xc5\xb3 \xc4\xafvairias problemas, ypa\xc4\x8d fundamentalias, susijusias su \xc5\xbemoni\xc5\xb3 filosofija ir i\xc5\xa1gyvenimu. Nuo spausdinimo ma\xc5\xa1inos i\xc5\xa1radimo informacija tapo na\xc5\xa1ta ir \xc5\xa1iuk\xc5\xa1l\xc4\x97mis, o ne palaima._NEWLINE_"Tai, kas tur\xc4\x97jo prasid\xc4\x97ti kaip i\xc5\xa1laisvinantis srautas, tapo visi\xc5\xa1ku chaosu. Jeigu pavyzd\xc5\xbeiu paim\xc4\x8diau savo gimt\xc4\x85j\xc4\x85 \xc5\xa1al\xc4\xaf, \xc5\xa1tai kas vyksta dabar: Amerikoje yra 260.000 skelbimo lent\xc5\xb3, 11.520 laikra\xc5\xa1\xc4\x8di\xc5\xb3, 11.556 \xc5\xbeurnal\xc5\xb3 <\xe2\x80\xa6> Viskas, nuo telegrafo ir fotografijos 19-ame am\xc5\xbeiuje iki silikonini\xc5\xb3 mikroschem\xc5\xb3 20-ame am\xc5\xbeiuje, sustiprino informacijos sraut\xc4\x85 iki tokio, kad \xc5\xa1iandien pasiek\xc4\x97 tokias proporcijas, jog paprastam \xc5\xbemogui informacija nebeturi jokio santykio su problem\xc5\xb3 sprendimu.\xe2\x80\x9d_NEWLINE_Anot jo kalbos, "ry\xc5\xa1ys tarp informacijos ir veiksmo yra nutrauktas. "_NEWLINE_"Informacija tapo preke, kuri\xc4\x85 galima parduoti, pirkti ar panaudoti kaip pramog\xc4\x85, galim\xc4\x85 j\xc4\x85 d\xc4\x97v\xc4\x97ti lyg drabu\xc5\xbe\xc4\xaf, kuris i\xc5\xa1kelia asmenyb\xc4\x99 tarp kit\xc5\xb3. Ji tapo neatodairi\xc5\xa1ka, niekam neskirta ir nereikalinga. Mes esam perpildyti informacijos, sk\xc4\x99stame joje, jos visi\xc5\xa1kai nekontroliuojame ir net ne\xc5\xbeinome k\xc4\x85 su ja daryti. "_NEWLINE_Postmanas taip pat lygina \xc5\xa1iuolaikin\xc4\x99 visuomen\xc4\x99 su viduram\xc5\xbeiais, kur vietoj individualaus tik\xc4\x97jimo asmenybei visa buvo diegiama remiantis religiniais lyderiais. Taip ir \xc5\xa1iomis dienomis kiekvienas tiki tuo, k\xc4\x85 jiems pasako mokslininkai, to pasekoje \xc5\xbemon\xc4\x97s tampa dar naivesni nei viduram\xc5\xbeiais. Asmenyb\xc4\x97s \xc5\xa1iuolaikin\xc4\x97je visuomen\xc4\x97je, s\xc4\x85veikaujan\xc4\x8dioje su mokslu, gali tik\xc4\x97ti visi\xc5\xa1kai bet kuo, kai tuo tarpu viduram\xc5\xbeiais gyventojai tik\xc4\x97jo geranori\xc5\xa1kais tikslais, buvo visi vieningi ir visa tai tur\xc4\x97jo savo tik\xc4\x97jimo tvark\xc4\x85.\n_START_SECTION_\nTechnopolis\n_START_PARAGRAPH_\nNeilo Postmano 1992 metais para\xc5\xa1ytoje knygoje (Technopoly: The Surrender of Culture to Technology), jis apib\xc5\xabdina \xe2\x80\x9eTechnopol\xc4\xaf\xe2\x80\x9c kaip visuomen\xc4\x99, kuri tiki tik vienu tikslu: efektyvumu, kuris yra vykdomas technikos ir yra visi\xc5\xa1kai prana\xc5\xa1esnis u\xc5\xbe \xc5\xbemogaus sprendimus <\xe2\x80\xa6> ir \xc5\xbemoni\xc5\xb3 reikalai geriausiai vykdomi, kai jiems nurodo ekspertai. " \xc2\xa0_NEWLINE_Postmanas teigia, kad Jungtin\xc4\x97s Amerikos Valstijos yra vienintel\xc4\x97 \xc5\xa1alis, kuri tapo technopoliu. Jis tikina, kad \xc5\xa1i \xc5\xa1alis yra u\xc5\xbetvindyta technopoliais, ir visi\xc5\xa1kai nemato joki\xc5\xb3 \xc5\xa1io rei\xc5\xa1kinio problem\xc5\xb3. Bet \xc5\xa1itai yra pavojinga, nes technopoliai nori daugiau technologij\xc5\xb3, o to pasekoje ir daugiau informacijos. Vis d\xc4\x97lto, anot Postmano, situacija, kad technologines inovacijos tur\xc4\x97t\xc5\xb3 tik vienpus\xc4\xaf efekt\xc4\x85, yra ne\xc4\xafmanoma. Jis teigia, kad su vis did\xc4\x97jan\xc4\x8diu prieinamu informacijos srautu, \xe2\x80\x9cinformacija \xc4\xafgauna \xc5\xa1iuk\xc5\xa1li\xc5\xb3 pavidal\xc4\x85\xe2\x80\x9d, ji ne tik nesugeba atsakyti \xc4\xaf fundamentaliausius \xc5\xbemogaus klausimus, bet ir sunkiai padeda pateikti nuosekli\xc4\x85 krypt\xc4\xaf net ir kasdieni\xc5\xa1k\xc5\xb3 problem\xc5\xb3 sprendimams._NEWLINE_1996 metais per interviu Neilas Postmanas dar kart\xc4\x85 pabr\xc4\x97\xc5\xbe\xc4\x97 savo sprendim\xc4\x85 technopoliui, kuriame teig\xc4\x97, kad studentams reikia i\xc5\xa1silavinimo istorijos, socialinio poveikio ir psichologijos srityse tam, kad jie tapt\xc5\xb3 suaugusiais, \xe2\x80\x9ckurie geba naudotis technologijomis, o ne technologijos naudot\xc5\xb3si jais\xe2\x80\x9d._NEWLINE_Postmanas buvo apkaltintas Li\xc5\xabdizmu, nepaisant to, kad jo galutinis teiginys knygoje Amusing Ourselves to Death buvo: \xe2\x80\x9cMes privalome neapsigauti d\xc4\x97l toki\xc5\xb3 absurdi\xc5\xa1k\xc5\xb3 s\xc4\x85vok\xc5\xb3, kaip Li\xc5\xabdizmo pozicija\xe2\x80\x9d.\xc2\xa0\n_START_SECTION_\n\xc5\xa0vietimo pabaiga: mokyklos vertybi\xc5\xb3 kaita\n_START_PARAGRAPH_\n\xc5\xa0ioje knygoje Postmanas tvirtino, kad \xc5\xa1vietimas be mito ar pasakojimo, vedan\xc4\x8dio ir motyvuojan\xc4\x8dio student\xc4\x85, yra \xc5\xa1vietimas be prasm\xc4\x97s. Postmanas kalb\xc4\x97jo apie mokyklos demokrati\xc5\xa1k\xc4\x85 funkcij\xc4\x85, kuri leid\xc5\xbeia dalintis skirtingais po\xc5\xbei\xc5\xabriais, padedan\xc4\x8diais mums vienytis. Autoriaus po\xc5\xbei\xc5\xabriu daugiakult\xc5\xabri\xc5\xa1kumas yra separatistinis jud\xc4\x97jimas, kuris sunaikins Amerikos vienyb\xc4\x99, bet, kita vertus, jis teigia, kad \xc4\xafvairiapusis mokymas yra labai svarbus dalykas, kuris turi b\xc5\xabti panaudojamas mokant istorijos, kult\xc5\xabros ir kalb\xc5\xb3.\n_START_SECTION_\nVaikyst\xc4\x97s i\xc5\xa1nykimas\n_START_PARAGRAPH_\n1982 metais knygoje \xe2\x80\x9eVaikyst\xc4\x97s i\xc5\xa1nykimas\xe2\x80\x9c (\xe2\x80\x9cThe Disappearance of Childhood\xe2\x80\x9d) Postmanas ai\xc5\xa1kina, kad tai, k\xc4\x85 mes laikome vaikyste, yra modernusis fenomenas. Jis vaikyst\xc4\x99 apib\xc5\xabdina kaip laiko tarp\xc4\x85 nuo 7 met\xc5\xb3, kai i\xc5\xa1mokstama pilnai kalb\xc4\x97ti, iki ma\xc5\xbedaug 17 met\xc5\xb3, kai pilnai \xc4\xafvaldomas ra\xc5\xa1tas. Neatsitiktinai \xc5\xa1is laikotarpis atitinka metus, praleistus mokykloje.\xc2\xa0_NEWLINE_\xc5\xbdodis \xe2\x80\x9cvaikas\xe2\x80\x9d originaliai rei\xc5\xa1kia \xe2\x80\x9cs\xc5\xabn\xc5\xb3 ar dukr\xc4\x85\xe2\x80\x9d, bet tik naujausiais laikais jis \xc4\xafgavo ir antr\xc4\x85j\xc4\x85 prasm\xc4\x99, kuri nusako \xe2\x80\x9casmenyb\xc4\x99, tarp gimimo ir brandos\xe2\x80\x9d. Prie\xc5\xa1 naujausius laikus vaikai buvo laikyti \xe2\x80\x9cma\xc5\xbeais\xe2\x80\x9d suaugusiais, o \xc5\xa1iais laikais jie yra laikomi \xe2\x80\x9cnesuformuotais\xe2\x80\x9d suaugusiais._NEWLINE_Viduram\xc5\xbeiais vaikai ir suaugusieji \xe2\x80\x9cgyveno bendrame socialiniame ir intelektualiniame pasaulyje\xe2\x80\x9d (36 psl.). Vaikai reng\xc4\x97si kaip suaugusieji, dirbo tuos pa\xc4\x8dius darbus ir, netgi, pramogavo kaip suaugusieji (lo\xc5\xa1imas buvo laikomas normaliu u\xc5\xbesi\xc4\x97mimu vaikams), bei apsiribojant ra\xc5\xa1tingumu, buvo to paties intelektualumo lygmens. Nedaug vaik\xc5\xb3 lank\xc4\x97 mokykl\xc4\x85. Jie nebuvo apsaugomi nuo \xc5\xbeiaurios realyb\xc4\x97s ar g\xc4\x97ding\xc5\xb3 suaugusi\xc5\xb3j\xc5\xb3 gyvenimo paslap\xc4\x8di\xc5\xb3. Suaugusieji nesl\xc4\x97pdavo savo seksualini\xc5\xb3 potrauki\xc5\xb3, taip pat nebuvo tam tikr\xc5\xb3 papro\xc4\x8di\xc5\xb3, nusakan\xc4\x8di\xc5\xb3, kaip tur\xc4\x97tum civilizuotai elgtis esant tam tikrai situacijai, veiksmams, ar charakteriui. \xe2\x80\x9cBe tinkamai suformuoto g\xc4\x97dos supratimo vaikyst\xc4\x97 egzistuoti negali\xe2\x80\x9d. Postmanas ra\xc5\xa1tingumo, \xc5\xa1vietimo ir g\xc4\x97dos tr\xc5\xabkum\xc4\x85 paai\xc5\xa1kina kaip \xc5\xa1iuolaikin\xc4\xaf supratimo apie vaikyst\xc4\x99 tr\xc5\xabkum\xc4\x85._NEWLINE_Postmanas prilygina pirm\xc4\x85sias spausdinimo ma\xc5\xa1inas su supratimu apie vaikyst\xc4\x99. Su ra\xc5\xa1tu at\xc4\x97jo ir suaugusi\xc5\xb3j\xc5\xb3 \xe2\x80\x9cpaslaptys\xe2\x80\x9d, informacija pasiekiama tik suaugusiems, kurie mok\xc4\x97jo skaityti. O ra\xc5\xa1tas reikalavo mokykl\xc5\xb3, kuriose mokyt\xc5\xb3 \xc5\xbemones skaityti. \xe2\x80\x9cNes mokyklos buvo sukurtos paruo\xc5\xa1ti ra\xc5\xa1tingam suaugusiam, tod\xc4\x97l jaunimas nebebuvo laikomas ma\xc5\xbeaisiais suaugusiais, bet buvo laikomas\xe2\x80\xa6 neinformuotais suaugusiais\xe2\x80\x9d (41 psl.) \xc5\xa0ie du faktoriai suk\xc5\xabr\xc4\x97 nauj\xc4\x85 socialin\xc4\x99 hierarchij\xc4\x85\xc2\xa0\xe2\x80\x93 suaugusieji tur\xc4\x97jo \xe2\x80\x9cnevar\xc5\xbeom\xc4\x85 ra\xc5\xa1to kontrol\xc4\x99 vaik\xc5\xb3 aplinkoje\xe2\x80\x9d. Postmanui 1850\xc2\xa0m.\xc2\xa0\xe2\x80\x93 1950\xc2\xa0m. buvo \xe2\x80\x9cvaikyst\xc4\x97s kulminacija\xe2\x80\x9d. Prad\xc4\x97ti \xc5\xa1v\xc4\x99sti vaik\xc5\xb3 gimtadieniai ir r\xc5\xabpintis j\xc5\xb3 gerove, kaip ka\xc5\xbekuo ypatingu, k\xc4\x85 reikia saugoti. Vaikai gavo speciali\xc4\x85 aprang\xc4\x85 ir literat\xc5\xabr\xc4\x85, kuri skyr\xc4\x97si nuo suaugusi\xc5\xb3j\xc5\xb3. Vaikyst\xc4\x97 tapo kaip malonus ir nekaltas laikotarpis._NEWLINE_1950\xc2\xa0m. atsirado televizija ir i\xc5\xa1nyko vaikas. Televizija yra egalitarinis informacijos perdavimo \xc5\xa1altinis. Pasaulyje nebeliko suaugusi\xc5\xb3j\xc5\xb3 realyb\xc4\x97s ar paslap\xc4\x8di\xc5\xb3\xc2\xa0\xe2\x80\x93 visa tai buvo parodoma per \xc5\xbeinias, reklamas ir visokias kitokias programas \xc4\xafvairaus am\xc5\xbeiaus \xc5\xbemon\xc4\x97ms. Vaikyst\xc4\x97s nekaltumas dingo ir g\xc4\x97dos supratimas tapo \xe2\x80\x9cpraskiestas, supaprastintas\xe2\x80\x9d (85 psl.). Televizija, kuri pakeit\xc4\x97 knygas kaip informacijos \xc5\xa1altin\xc4\xaf, nereikalauja joki\xc5\xb3 papildom\xc5\xb3 \xc5\xbeini\xc5\xb3 ir vis labiau suma\xc5\xbeina skirtum\xc4\x85 tarp vaiko ir suaugusiojo. Kai kurios televizijos programos vaikams sukelia suaugusi\xc5\xb3j\xc5\xb3 min\xc4\x8di\xc5\xb3, o kai kurios programos padeda suaugusiems suvaik\xc4\x97ti. Televizija suk\xc5\xabr\xc4\x97 tris gyvenimo etapus: k\xc5\xabdikyst\xc4\x97, vaikas-suaug\xc4\x99s ir senatv\xc4\x97._NEWLINE_Neilo Postmano \xc4\xafrodymai d\xc4\x97l vaikyst\xc4\x97s dingimo yra: padid\xc4\x97j\xc4\x99s nusikalstamumas prie\xc5\xa1 vaikus ir vaik\xc5\xb3 atlikti nusikaltimai, padid\xc4\x97j\xc4\x99s vaik\xc5\xb3 seksualinis aktyvumas, alkoholio ar narkotik\xc5\xb3 vartojimas, supana\xc5\xa1\xc4\x97j\xc4\x99s vaik\xc5\xb3 ir suaugusi\xc5\xb3j\xc5\xb3 muzikos skonis, kalb\xc4\x97sena ir \xc5\xbei\xc5\xabrimi filmai (daugelis didelio biud\xc5\xbeeto film\xc5\xb3 yra i\xc5\xa1 komiks\xc5\xb3 srities, kurie prie\xc5\xa1 kelet\xc4\x85 met\xc5\xb3 b\xc5\xabt\xc5\xb3 buv\xc4\x99 pardavin\xc4\x97jami tik kaip komiksai), nedidelis skirtumas tarp vaik\xc5\xb3 ir suaugusi\xc5\xb3j\xc5\xb3 aprangos (ma\xc5\xbeos mergait\xc4\x97s su auk\xc5\xa1takulniais, suaugusieji su sportba\xc4\x8diais). Netgi vaik\xc5\xb3 \xc5\xbeaidimai buvo pakeisti komandiniu sportu (\xe2\x80\x9cLittle leagu\xe2\x80\x9d, \xe2\x80\x9cPee Wee\xe2\x80\x9d ir t. t.), labai pana\xc5\xa1iu \xc4\xaf suaugusi\xc5\xb3j\xc5\xb3 sport\xc4\x85. \xe2\x80\x9cSuaugusi\xc5\xb3j\xc5\xb3 gyvenimas prarado savo aur\xc4\x85 bei pagarb\xc4\x85, ir id\xc4\x97ja, kad ka\xc5\xbekas vyresnis, tapo apgail\xc4\x97tina\xe2\x80\x9d (133 psl.)._NEWLINE_Jis i\xc5\xa1kelia fakt\xc4\x85, kad civilizuotas elgesys pripa\xc5\xbe\xc4\xafsta m\xc5\xabs\xc5\xb3 gyvuli\xc5\xa1kus instinktus (seksas, smurtas ir t. t.), bet paver\xc4\x8dia tai paslaptimis, kurios saugomos nuo vaik\xc5\xb3. Kadangi dabar visa tai jau neb\xc4\x97ra laikoma paslaptyje, m\xc5\xabs\xc5\xb3 bendruomen\xc4\x97 gali virsti barbari\xc5\xa1ka. Paprastas pavyzdys yra keiksma\xc5\xbeod\xc5\xbeiai, jie neb\xc4\x97ra slepiami nuo vaik\xc5\xb3 ir vyrauja kone visur._NEWLINE_Postmanas teig\xc4\x97 \xc5\xa1i\xc4\x85 teorij\xc4\x85, bet nepasi\xc5\xabl\xc4\x97 jokio sprendimo visai \xc5\xbemonijai. Ra\xc5\xa1ydamas \xc4\xaf laikra\xc5\xa1t\xc4\xaf \xe2\x80\x9cTimes\xe2\x80\x9d prie\xc5\xa1 interneto paplitim\xc4\x85, jis suprato, kad neb\xc4\x97ra kelio atgal i\xc5\xa1 vizualaus elektroninio am\xc5\xbeiaus. Postmanas tad teig\xc4\x97: \xe2\x80\x9cPasiprie\xc5\xa1inimas atsiranda suvokiant t\xc4\x97v\xc5\xb3 rol\xc4\x99, kaip sukilim\xc4\x85 prie\xc5\xa1 Amerikos kult\xc5\xabr\xc4\x85\xe2\x80\x9d (152 psl.).\n_START_SECTION_\nPedagoginiai pasiekimai\n_START_PARAGRAPH_\n1969\xc2\xa0m. ir 1970\xc2\xa0m. Postmanas bendradarbiavo su Naujosios Ro\xc5\xa1el\xc4\x97s (New Rochelle) pedagogu Alanu \xc5\xa0apiru (Alan Shapiro) mokyklos, kuri b\xc5\xabt\xc5\xb3 paremta principais, i\xc5\xa1reik\xc5\xa1tais knygoje \xe2\x80\x9dTeaching as a Subversive Activity\xe2\x80\x9d, k\xc5\xabrime. To rezultatas buvo: \xe2\x80\x9cTyrim\xc5\xb3, \xc4\xafsitraukimo ir nepriklausom\xc5\xb3 studij\xc5\xb3 programa\xe2\x80\x9d (\xe2\x80\x9eProgram for Inquiry, Involvement, and Independent Study\xe2\x80\x9c) kuri\xc4\x85 vykd\xc4\x97 Naujosios Ro\xc5\xa1el\xc4\x97s mokykloje \xe2\x80\x9cNew Rochelle High School\xe2\x80\x9d. \xc5\xa0is \xe2\x80\x9catvir\xc5\xb3 dur\xc5\xb3 mokyklos\xe2\x80\x9d eksperimentas gyvavo 15 met\xc5\xb3. Tolimesniais metais \xc5\xa1iais principais buvo sukurta nema\xc5\xbeai program\xc5\xb3, kurios pritaikomos \xc4\xafvairiose Amerikos mokyklose. \xc5\xa0iuo metu yra i\xc5\xa1likusios tokios mokyklos, kaip: \xe2\x80\x9cVillage School\xe2\x80\x9d, esanti Great Nek miestelyje Niujorke._NEWLINE_Televizijos interviu, vykusiame 1995 metais, pavadinimu \xe2\x80\x9cMacNeil/Lehrer valanda\xe2\x80\x9d Neilas Postmanas kalb\xc4\x97jo apie savo nepasitenkinim\xc4\x85, jog kompiuteriai yra naudojami mokyklose. Jis man\xc4\x97, kad mokykla yra vieta, kurioje turi b\xc5\xabti mokoma ne individualiai, o kaip darniai grupei. Postmanas taip pat susir\xc5\xabpino d\xc4\x97l to, jog kompiuteriai pablogins ar visai atims socialinius \xc4\xafg\xc5\xabd\xc5\xbeius i\xc5\xa1 \xc5\xbemoni\xc5\xb3.\xc2\xa0'